**ชื่อ – นามสกุลผู้สร้างสรรค์** อาจารย์จำลอง สุวรรณชาติ.

**ชื่อผลงาน** .พันธนาการแห่งตัวตน

**ขนาด**  1.20 x 2.00 x 3.00 เมตร.

**เทคนิค** .เซรามิกเชื่อมโครงโลหะ **อุณหภูมิ** : 1,100 C **ภาวะเผา** : reduction **เคลือบ** : feldspartic glaze

**แนวคิดของงาน**........ทฤษฎีที่เราศึกษากันมา ถ้าเรายังเชื่อมั่นว่าเป็นสิ่งที่ถูกต้องที่สุด แล้วไม่ยอมมองหรือศึกษาทดลองในแง่ที่แตกต่างออกไป ยังยึดติดกับกรอบความรู้เดิม ก็จะทำให้เราดำเนินชีวิตแบบเดิมไม่รับรู้ถึงความเปลี่ยนแปลงของโลกและมีชีวิตที่ขาดการสร้างสรรค์พัฒนา จึงนำความรู้สึกที่มีต่อการยึดมั่นถือมั่นกับความคิดตนเป็นใหญ่ตามความเชื่อเดิมของตน อันจะส่งผลให้บุคคลนั้นมีโลกทัศน์ที่แคบ วนเวียนอยู่แต่กรอบความคิดของตนเอง เกิดเป็นพันธนาการระหว่างชีวิตกับความคิดตนเอง ใช้รูปทรงของมนุษย์มาเป็นสื่อในการสร้างสรรค์ การขัดแย้งกันระหว่างรูปทรงเรขาคณิตและรูปทรงอินทรียรูปกับนัยแฝงของอิสระความคิดที่โดนพันธนาการ

**กรรมวิธีและกระบวนการสร้างสรรค์**

การขึ้นรูปประติมากรรมเซรามิก “พันธนาการแห่งตัวตน” นี้ ใช้ กรรมวิธีการขึ้นรูป สองลักษณะ คือ

1. การขึ้นรูปด้วยมือ หรือจะเรียกว่าเป็นการขึ้นรูปแบบประติมากรรม (sculptural forming) ก็ได้ เพราะส่วนใหญ่จะเป็นลักษณะการปั้นนั่นเอง โดยใช้ดินที่ต้องเตรียมผสมขึ้นเองเป็นการจำเพาะในงานชุดนี้

2. การขึ้นรูปด้วยพิมพ์อัด (pressing mold) เป็นการขึ้นรูปโดยผ่านแม่พิมพ์ ที่ต้องปั้นต้นแบบเสียก่อน จากที่ได้สเก็ตช์แบบไว้ ซึ่งการขึ้นรูปทั้งสองลักษณะนี้ จะใช้การขึ้นรูปผสมผสานกัน

การเคลือบและตกแต่ง ใช้เทคนิคการระบายด้วยออกไซด์และใช้เคลือบทาชิ้นงานในบางส่วนและการปล่อยโดยไม่เคลือบในบางส่วน โดยมีข้อคำนึงถึง คือ ต้องเคลือบชิ้นงานโดยที่ไม่ไปบดบังหรือทำลายความงามของรูปทรงและพื้นผิว ใช้เคลือบเพื่อส่งเสริมความงามให้กับรูปทรงเท่านั้น เคลือบในงานชิ้นนี้เป็นลักษณะกึ่งด้านกึ่งมัน

ผลงาน “พันธนาการแห่งตัวตน” เป็นประติมากรรมเซรามิกที่มีขนาดใหญ่และมีความหนาของผิวชิ้นงานและโครงสร้าง จึงต้องใช้ความระมัดระวังในการเผา (firing) ชิ้นงาน น้ำหนักที่กดทับลงมาในส่วนล่างของชิ้นงาน การเผาชิ้นงานจึงต้องเผาอย่างช้า เพื่อให้การหดตัวของเนื้อดินเป็นไปอย่างทุกทิศทุกทางอย่างช้า ลดการแตกร้าว

เนื้อดิน (clay body) ที่ใช้ในงานนี้ต้องเตรียมผสมสูตรดินขึ้นเอง เพื่อความเหมาะสมและสอดคล้องเป็นไปได้กับแนวคิดและเทคนิค เนื้อดินที่เลือกใช้ต้องมีคุณสมบัติแข็งแรง ทรงตัวดีและมีการหดตัวน้อย เพราะมีน้ำหนักกดทับกันค่อนข้าง มาก หากเนื้อดินหดตัวมากจะทำให้เกิดปัญหาการแตกร้าวและการยุบตัวของโครงสร้างได้ ความพรุนตัวสูงช่วยทำให้น้ำและความชื้นในดินระเหยตัวออกได้ง่ายลดปัญหาการแตกร้าวในชิ้นงานที่หนามากได้ สูตรเนื้อดิน ดังนี้

ชิ้นงานดินดิบ (Green ware) ที่ขึ้นรูปจากพิมพ์อัดที่แกะแบบจากการปั้นดินขึ้นรูปทั้งชิ้นงาน

ดินดำสุราษฎร์ธานี 35%

ดินขาวระนอง 35%

ทราย 25%

ขี้เถ้าแกลบ 5%

ดินเชื้อ 5%

เคลือบ (Glaze) เพื่อตกแต่ง สร้างพื้นผิวให้แตกต่างจากเนื้อดินและขับเน้นรูปทรง มีลักษณะกึ่งมันกึ่งด้าน เผาที่อุณหภูมิ 1,100 องศาเซลเซียส เผาแบบสันดาปไม่สมบูรณ์ (reduction firing) มีส่วนผสมเคลือบ ดังนี้

โปแตสเฟลดสปาร์ 42%

โคเลมาไนต์ 35%

ควอตซ์ 10%

ซิงค์ออกไซด์ 9%

แคลเซียมคาร์บอเนต 4%

****

ตกแต่งโดยการทาเคลือบและเอนโกบ ระบายทับกันจนได้ความหนาที่พอดี แล้วใช้กระดาษทรายขัดเคลือบบางส่วนออก เพื่อให้เกิดน้ำหนักที่แตกต่างกัน

ผลงานประติมากรรมเซรามิก“พันธนาการแห่งตัวตน”

การเชื่อมประกอบแบบชิ้นงาน โดยใช้โครงเหล็กยึดโครงสัดส่วนรวมของชิ้นงาน เพื่อยึดชิ้นงานทั้งหมดเข้าด้วยกัน

โครงโลหะสำหรับปั้นต้นแบบ โดยการผูกกากบาท (cross) เพื่อยึดมวลดินของชิ้นงานทั้งหมด

ชิ้นงานดินดิบ (Green ware) ที่ขึ้นรูปจากพิมพ์อัดที่แกะแบบจากการปั้นดินขึ้นรูปทั้งชิ้นงาน

การขึ้นรูปทรงโดยรวม โดยมีโครงเหล็กยึดแกนทั้งหมดแล้วทำการกั้นส่วนเพื่อทำพิมพ์อัด